INŽENJERSKA KOMORA CRNE GORE

**Strukovna komora arhitekata**

Predsjednici Izvršnog odbora SKA

Poštovana gospođo Velimirović - Petrović,

Koristim priliku da Vam, kao Komesar crnogorskog paviljona na 16. Bijenalu arhitekture u Veneciji, i u ime Ministarstva održivog razvoja i turizma, uputim poziv za predlaganje jednog člana Komore arhitekata kao kandidata za angažovanje u svojstvu kustosa crnogorske postavke na predstojećoj Međunarodnoj izložbi arhitekture.

Kao što Vam je poznato, međunarodna izložba arhitekture *La Biennale di Venezia di Architettura* smatra se najznačajnijim mjestom predstavljanja tokova i dometa savremene arhitekture, i kulture uopšte, u jednoj zemlji. U cilju unapređenja međunarodne prepoznatljivosti i svojeg imidža, Crna Gora se opredijelila za učešće na predstojećem 16. Bijenalu arhitekture koje će se održati od 26. 05. do 25. 11. 2018. godine.

Molim Vas da predložite kandidata za kustosa crnogorske postavke, pri čemu predloženi kandidat, uz potvrđivanje prihvatanja kandidature, treba da izloži svoje viđenje predstavljanja Crne Gore na Venecijanskom bijenalu – kroz kratko obrazloženje osnovne ideje i koncepta. Takođe je potrebno da kandidat priloži i svoje relevantne reference, kao i da na ovaj poziv odgovori do sljedećeg petka, 22. decembra t.g.

Tema 16. Bijenala arhitekture je ***Freespace****,* odabrana i definisanaod strane umjetničkih direktorica Bijenala ***Yvonne Farrell***i***Schelly McNamara.* Opis tematskog okvira, kao i obrazloženje koncepta izložbe, možete preuzeti sa navedenog linka.**

[*http://www.labiennale.org/en/news/freespace-16th-intl-architecture-exhibition-2018*](http://www.labiennale.org/en/news/freespace-16th-intl-architecture-exhibition-2018)

**Srdačan pozdrav,**

***Dušan Vuksanović***

*Komesar crnogorske postavke na 16. Bijenalu arhitekture u Veneciji*